VIRON PASTORIT AREENALLA
Rauhaa! Minä olen Olev Vask. Jumalan rakkaus olkoon kanssasi.
Luetaan aluksi Jumalan Sanaa.
Avataan Raamatusta efesolaiskirje.
Luen sinulle -
Ef. 3:14―21.
Siksi polvistun Isän edessä, josta kaikki isyys saa nimensä, -
että Hän antaisi kirkkautensa mukaisesti sisäisen ihmisenne -
vahvistua henkensä kautta...
Paavali rukoilee Efeson seurakunnalle -
sisäistä vahvistumista.
Ne, jotka eivät ymmärrä tätä, etsivät inhimillistä voimaa, -
terveyttä ja viisautta.
Kerron sinulle tarinan.
Eräs nainen kysyi minulta, miksi Jumala ei paranna.
Naisen miehellä oli syöpä.
Mies teki Jumalan kanssa sovinnon ja vaimo vei hänet -
parantavan evankelistan luo.
Nainen kysyi, miksi Jumala otti miehen pois?
Kysyin naiselta, miksi tulemme Jumalan luo.
Etsimmekö terveyttä vai Kristusta? Niillä on eroa.
Kerroin naiselle, että terveys tulee Kristukselta.
Jos emme etsi Kristusta, olemme väärällä tiellä.
Vähän aikaa sitten sain palvella seurakunnassa, -
jossa olin ensimmäistä kertaa.
Näin miehen menevän sisälle, -
kun odotin autossa kokouksen alkamista.
Jumalan henki käski menemään miehen luo.
Löysin miehen puhumasta pastorin kanssa.
Kuulin miehen kertovan, että hän etsi lääkettä viinaan.
Hän etsi maallista lääkettä, jotta vapautuisi viinasta.
Pastori sanoi, ettei ole ollut alkoholisti -
eikä osannut vastata miehelle.
Kysyin pastorilta, sainko liittyä keskusteluun.
Kerroin olevani entinen alkoholisti ja juoppo.
Juominen ei ole ainoa synti. Syntiä on se, -
kun emme tunnusta Jumalaa ja elämme oman tietomme mukaan.
Kysyin mieheltä, mitä hän halusi.
Nuori mies halusi vapautua alkoholista, ei muuta.
Sanoin, että hän joutuisi helvettiin, -
sillä Sanassa sanotaan niin.
Eivät vain alkoholi ja tupakka ole syntejä. On syntiä -
olla tunnustamatta Kristusta.
Tällaista juttelimme. Mies ei jäänyt kokoukseen.
Kerron tämän siksi, että monet kulkevat tietä puolittain.
He käyvät kirkossa, maksavat kymmenykset -
ja luulevat pelastuvansa siten. Raamatussa kerrotaan toista.
Avataan Ilmestyskirjan 20. luku.
Ilm. 20:11―15.
Näin valtaistuimen, jolla istuvan kasvoja kaikki pakenivat -
eikä heille sijaa löytynyt.
Kuolleet, suuret ja pienet, seisoivat valtaistuimen edessä -
ja kirjat avattiin. Kuolleet tuomittiin sen mukaan, -
mitä kirjoihin oli kirjoitettu, tekojensa mukaan.
Meri, Kuolema ja Tuonela antoivat kuolleensa, -
ja jokainen tuomittiin tekojensa mukaan. Kuolema ja Tuonela -
heitettiin tulijärveen. Se on toinen kuolema. Jonka nimi -
ei ollut elämän kirjassa, se heitettiin tuliseen järveen.
Luen vielä Ilm. 21:8.
Pelkurit, epäuskoiset, saastaiset murhaajat, huorintekijät, -
velhot, epäjumalanpalvelijat ja valehtelijat -
joutuvat tuliseen järveen, tämä on toinen kuolema.
Pelkurit mainitaan ensiksi.
Joka tunnustaa Jeesuksen julkisesti, hänet Jeesus -
tunnustaa Isän edessä.
Pyydän sinua, hyvä katsoja, -
pane käsi sydämellesi ja kysy, missä sinä olet.
Mihin ryhmään sinä kuulut sillä hetkellä, -
kun Jumala kutsuu sinut pois? Minne lähdet?
Kerron vielä yhden tarinan.
Olin alkoholisti ja varas. Olin monissa eri vankiloissa -
20 vuoden aikana.
Kun Jumala vapautti minut, sain todellisen vapauden.
Olin Jumalan edessä, kun Hän kysyi, halusinko vapautua.
Vastasin myöntävästi. Tulin synnintuntoon.
Minulla ei ollut antaa Jumalalle mitään.
Mutta Hän haluaakin vain särkyneen sydämemme.
Sitä Hän ei torju.
Annoin elämäni Jumalalle ja Pyhä Henki tuli ylleni.
Aloin julistaa evankeliumia sellitovereilleni.
Kerron tämän siksi, koska tunnen hengessäni -
että kuljet tiellä puolittain etkä tiedä, mitä tekisit.
Älä tee silloin mitään.
Monet käyvät seurakunnassa -
ja maksavat kymmenykset.
He kuuntelevat saarnat ja jatkavat vanhaa elämäänsä.
Ef. 3:14―21 Paavali painottaa asiaa seurakunnalle.
Jatkan siitä, mihin jäin: -
...Kristuksen asua uskon kautta sydämissänne, että rakkauteen -
juurtuneina ja perustuneina...
Jos käyn seurakunnan tilaisuuksissa, -
kuuntelen joskus saarnan ja jatkan entistä elämääni, -
olen kaukana Kristuksesta.
Jos sanot eläväsi tällä tavalla Kristuksessa, -
niin minä olen Naton hävittäjälentäjä.
Usko tulee kuulemisesta ja kuuleminen Jumalan Sanasta.
Miten saan uskon, jos en lue Sanaa? Sana on ravintoa.
Jumala on antanut minun puhua tästä asiasta monta kertaa.
Ruumiillinen paasto on hyvä, -
mutta joskus paastoamme Jumalan Sanasta.
Emme lue Jumalan Sanaa, joten emme tunne sitä.
Se on surkea paasto.
Ala ravita itseäsi Jumalan sanalla.
Se on jokapäiväinen ruokasi, -
jotta elät, olet ja kuljet sen mukaan.
Jumalan sana on totuus, ja totuus vapauttaa.
Totuus ilman rakkautta on kuitenkin vain puolitotuus.
Jatketaan lukemista.
...että käsittäisitte kaikkien pyhien kanssa, -
mikä on rakkauden leveys, pituus, korkeus ja syvyys...
Rakkaudella on leveys, pituus, syvyys ja korkeus.
Entä miten se on mitattu? Jumalan Sanalla tietenkin.
...ja oppia tuntemaan Kristuksen rakkauden, -
joka on tietoa ylempänä, -
että tulisitte täyteen Jumalan kaikkea täyteyttä.
Täyteys on rakkaudessa, eikä rakkaudella ole rajoja.
Älä sekoita maallista ja Jumalan rakkautta.
Jumalalla on agape-rakkautta, mutta myös pyhää vihaa.
Ilmestyskirjassa sanottiin, että pelkurit, epäuskoiset, -
juomarit, huorintekijät, valehtelijat ja -
rahanväärentäjät eivät pääse Jumalan valtakuntaan.
He kuuluvat helvettiin, ja se on todella ikävää.
Jumala haluaa, että kaikki pelastuvat.
Jatketaanpa sitten.
...mutta Hänelle, joka voi tehdä enemmän kuin anomme -
tai ymmärrämme...
Jumalan teot elämässämme ylittävät ymmärryksemme.
Jumalan ajatukset ja tiet eroavat omistamme.
Joskus ihminen ajattelee ja toteuttaa oman tahtonsa, -
mutta Jumala johdattaa elämän oikeille raiteille, -
kun uskoo siihen koko sydämestään -
lapsen vilpittömällä uskolla.
Muistatko Raamatusta kertomuksen, -
jossa opetuslapset väittelivät keskenään -
ja Jeesus näytti heille lapsen -
ja kehotti tulemaan lapsen kaltaiseksi.
Lasten tavoin meidän tulee olla vilpittömiä -
uskossa ja rakkaudessa, -
suhtautua syntiin kuin lapsi, mutta olla silti aikuisia.
Ymmärrätkö? Kiitos Jumalalle! Vastasinkin itse itselleni.
...Hänelle kunnia seurakunnassa ja Kristuksessa -
kautta kaikkien sukupolvien, aina ja iankaikkisesti! Amen.
Kerron sinulle vähän itsestäni.
Tunnen hengessäni, että katsojien joukossa -
on ihmisiä, jotka empivät ja epäröivät -
eivätkä tiedä, mistä alkaa, -
koska opetusta on niin monenlaista.
Paljon opetusta tulee myös muista lähteistä, -
jotka eivät ole Jumalasta.
Jumalan sana on elämäsi peili.
Älä epäröi, vaan lue, mitä Jumalan Sana sinulle puhuu.
Sana kehottaa kaikkia luopumaan synnistä, -
eli vääryydestä, kaikkia, jotka lausuvat Herran nimen.
Tämä on ankarasti sanottu.
Toisista Jeesus rakastaa aina, joten voi elää miten haluaa.
Sana sanoo: joka Herran nimen lausuu, luopukoon synnistä.
Nämä näkemykset eroavat paljon toisistaan.
Miten synnistä voi luopua? Elin riettaasti ja syntisesti.
Istuin 20 vuotta eri vankiloissa.
Kun Jumala kosketti minua ja käännyin Herran puoleen, -
saatoin antaa vain sydämeni.
Annoin kaiken pois ja tein sen, mitä osasin.
Jumala hoiti loput.
Jos et osaa tehdä mitään, pyydä syntejäsi anteeksi.
Jumala antaa synnit anteeksi. Usko se ja jatka eteenpäin.
Käyn usein narkomaanien vieroituskeskuksissa.
Käyn siellä puhumassa.
Luulin jo nähneeni kaiken. Sitten luokseni tuli nainen.
Hän kertoi toisesta naisesta, joka pyysi esirukousta.
Nainen halusi antaa elämänsä Jumalalle.
Kun muut naiset tekivät töitä, -
hän vain istui tuolilla. Nainen oli narkomaani, -
ja pystyi liikkumaan enää vain tuen varassa.
Rukoilimme, ja hän antoi elämänsä Jumalalle.
Kun palasin seuraavana päivänä, -
tuo nainen pesi astioita muiden kanssa.
Mitä Jumala tekeekään! Olin mielestäni nähnyt paljon, -
mutta jouduin toteamaan iloiten Jumalan edessä, -
etten ole nähnyt kaikkea.
Muitakin narkomaaneja pelastui, ja he antoivat vilpittömästi -
elämänsä Jumalalle. Nyt heidät kaikki on kastettu.
Tämä on Jumalan tahto, miksi Jeesus Kristus -
tuli pelastamaan syntisiä, kuten Paavali kertoo.
Voin sanoa itsestäni, että olin syntisistä suurin.
Herra kätki minut armoonsa, hoiti sieluni haavat -
ja paransi minut henkisesti.
Olennaista ei ole se, -
miten hyvässä kunnossa on fyysisesti.
Voin omistaa kaksi kättä ja joutua helvettiin -
tai omistaa yhden käden ja päästä taivaaseen.
Tässä on ero: etsimmekö Jumalalta hyvinvointia, -
terveyttä, rikkautta ja muuta maallista hyvää, -
joka palaa tulessa, vai Kristusta ja ikuista elämää.
Sitä Jumala haluaa. Hän haluaa antaa meille runsaasti.
Emme vain osaa ottaa sitä vastaan, sillä ymmärrys, -
teot, anteeksiantamattomuus ja katumattomuus estävät meitä.
Rukoilen Jeesuksen Kristuksen nimessä: -
etsi Herraa, kun Hänet voi vielä löytää.
Älä paaduta sydäntäsi Hänen äänelleen -
ja mieti, että aikaa on vielä.
Kuulin todistuksen, jossa mies kysyi pastorilta, -
miten kauan kestää sopia asiat Jumalan kanssa.
Viisi minuuttia, pastori sanoi. Mies ilahtui. Aikaa oli vielä -
hetki ennen kuolemaa. Mies lähti ja jäi auton alle.
Hänen aikansa loppui.
Emme tiedä, milloin armon aikamme päättyy, -
milloin armon ovi suljetaan ja Jeesus kutsuu pois, -
koska aika on täysi.
Olen antanut elämäni Jumalalle ja olen sovussa Jumalan kanssa.
Kun aikani päättyy, Sanan mukaan lähden -
kotiin Hänen luokseen. Onko sinulla sama varmuus?
Jos ei ole, rukoilen sinulle Jumalan Hengen kosketusta, -
jotta tunnet syntisi ja Jumalan armon -
ja Hänen rakkautensa.
Jeesus, kiitos jokaisesta kuulijasta.
Ylistän sinua Herra, joka saat rammat kävelemään, Herra, -
ja oikaiset kumarat. Sinä annoit meille armon -
etkä säästänyt poikaasi, vaan annoit hänet edestämme.
Herra, lähetä Pyhä Henki koskettamaan näitä ihmisiä, -
jotta he sopivat asiat kanssasi. Tätä pyydän Jeesuksen nimessä.
Kiitos Jeesus, että tahtosi tapahtuu. Sinä tiedät kaiken.
Kunnia sinulle, kuninkaiden kuningas. Aamen.
Suomennos: Maria Peltokangas